text: [{"text_idx": "#000000", "text": "Matur hoyrir ikki heima i\u0301 skrellispannini"}, {"text_idx": "#000001", "text": "Avlop av mati kann bru\u0301kast i\u0301 \u00f8\u00f0rum r\u00e6ttum ella frystast til eitt anna\u00f0 h\u00f8vi. Ikki einans er hettar gott fyri umhv\u00f8rvi\u00f0 og pengapungin, men ta\u00f0 l\u00e6ttir so sanniliga eisini um matger\u00f0ina ein annan dag."}, {"text_idx": "#000002", "text": "Minst til at hava reinf\u00f8ri i\u0301 ordan, ta\u0301 i\u00f0 tu\u0301 f\u00e6st vi\u00f0 restir!"}, {"text_idx": "#000003", "text": "Tit eru v\u00e6lkomin at senda tykkara i\u0301kast til okkara kova vi\u00f0 telduposti til "}, {"text_idx": "#000004", "text": "Rugbrey\u00f0 ella restir av rugbrey\u00f0i"}, {"text_idx": "#000005", "text": "Sker brey\u00f0i\u00f0 i\u0301 heilt tunnar fli\u0301sar og sker so fli\u0301sarnar i\u0301 kvartar bitar."}, {"text_idx": "#000006", "text": "Legg bakipappi\u0301r a\u0301 skuffuna og legg kvartu bitarnar a\u0301. Pensla teir v\u00e6l vi\u00f0 olju og stroy salt a\u0301."}, {"text_idx": "#000007", "text": "Baka teir i\u0301 25-30 min. a\u0301 150\u00b0. Lat teir k\u00f8lna og koyr teir so i\u0301 eina krukku ella i\u0301lat vi\u00f0 loki."}, {"text_idx": "#000008", "text": "Dugir nakar at ko\u0301ka ju\u0301st r\u00f8ttu mongdina av spagetti? Nei, ha?"}, {"text_idx": "#000009", "text": "Ta\u00f0 er neyvan bara hja\u0301 okkum, at h\u00f8snarungi ofta er eftir fra\u0301 sunnudagsd\u00f8gur\u00f0anum. Vi\u00f0 hesum r\u00e6ttinum f\u00e6rt tu\u0301 bru\u0301kt restirnar og har vi\u00f0 gj\u00f8rt ein l\u00e6ttan og leskiligan r\u00e6tt."}, {"text_idx": "#000010", "text": "Fryst bananir og ger ein lekkran i\u0301s!"}, {"text_idx": "#000011", "text": "Eitt satt hitt til barnaf\u00f8\u00f0ingardagar!"}, {"text_idx": "#000012", "text": "vi\u00f0 restu av brokkoli og blo\u0301mka\u0301li"}, {"text_idx": "#000013", "text": "Ongin ors\u00f8k at tveita stelkar burtur!"}, {"text_idx": "#000014", "text": "vi\u00f0 restum av rugbrey\u00f0i og tomatsuppu"}, {"text_idx": "#000015", "text": "Tv\u00e6r flugur vi\u00f0 eitt smekk \u2013 pitsasniglar og rugbrey\u00f0"}, {"text_idx": "#000016", "text": "Ger leskiligar su\u0301replabitar vi\u00f0 restunum av havragreytinum \u2013 gott sum eyka i\u0301 matpakkanum."}, {"text_idx": "#000017", "text": "Eigur tu\u0301 restir fra\u0301 d\u00f8gur\u00f0anum i\u0301 gja\u0301r? Kanska fleskasteik, oksakj\u00f8t, fisk ella h\u00f8snarunga? So kanst tu\u0301 gera t\u00e6r hendan leskiliga r\u00e6ttin, sum eisini er stuttligur at seta saman. Hesar summarrullurnar, sum hava uppruna u\u0301r Vietnam, eru blivnar sera v\u00e6lumto\u0301ktar heima i\u0301 F\u00f8royum."}, {"text_idx": "#000018", "text": "Lasanja er ein fastur ta\u0301ttur heima hja\u0301 okkum, ta\u0301 i\u00f0 k\u00f8liska\u0301pi\u00f0 skal t\u00f8mast. Ta\u00f0 eru ongar reglur fyri, hvat kann og hvat ikki kann fara i\u0301. Alt slag av gr\u00f8nmeti, salati og osti kann bru\u0301kast."}, {"text_idx": "#000019", "text": "Avlop av havragreyti kann eisini bru\u0301kast til anna\u00f0 enn fyllu i\u0301 skrellispannini."}, {"text_idx": "#000020", "text": "Blanda kjarnur og fr\u00e6 eftir egnum ynski (d\u00f8mi: sesam-, so\u0301lkjarnu- og h\u00f8rfr\u00f8 og graskerkjarnur) i\u0301 avlopi\u00f0 av havragreytinum og smyr ta\u00f0 sum eitt tunt lag a\u0301 bakipappi\u0301r."}, {"text_idx": "#000021", "text": "Stroy\u00f0 kanelsukur oman a\u0301. Set si\u0301\u00f0ani at baka a\u0301 uml. 150\u00b0 stigum, til knekkbrey\u00f0ini eru gyltbru\u0301n og knasandi"}, {"text_idx": "#000022", "text": "\u2013 halt eyga vi\u00f0 teimum so tey ikki brennast."}, {"text_idx": "#000023", "text": "Ta\u0301 i\u00f0 tu\u0301 steikir h\u00f8snarunga og hevur gr\u00f8nmeti saman vi\u00f0, so ber til at u\u0301tvega ein leskiligan \u201cfond\u201d u\u0301r restunum."}, {"text_idx": "#000024", "text": "Stelkar og endar av gr\u00f8nmetinum, umframt skrokkurin av ti\u0301 stokta h\u00f8snarunganum, skulu i\u0301 eina gry\u0301tu og sma\u0301 ko\u0301ka i\u0301 30 min. Si\u0301la si\u0301\u00f0ani i\u0301 eitt luftt\u00e6tt i\u0301lat og stilla i\u0301 k\u00f8liska\u0301pi\u00f0."}, {"text_idx": "#000025", "text": "Nu\u0301 hevur tu\u0301 grundtilfari\u00f0 til eina suppu, i\u00f0 smakkar himmalskt!"}, {"text_idx": "#000026", "text": "Eigur tu\u0301 restir av rugbrey\u00f0i, so ber til at gera ta\u00f0 um til rasp."}, {"text_idx": "#000027", "text": "Brey\u00f0i\u00f0 skal vera turt, ta\u00f0 kann eisini turkast i\u0301 ovninum. Bro\u0301t si\u0301\u00f0ani brey\u00f0i\u00f0 i\u0301 minni stykkir og blenda ta\u00f0 til rasp."}, {"text_idx": "#000028", "text": "Restir av ri\u0301si rigga serstakliga v\u00e6l at gera um til klattar."}, {"text_idx": "#000029", "text": "2 koppar av ko\u0301ka\u00f0um ri\u0301si"}, {"text_idx": "#000030", "text": "Pi\u0301ska alt saman og stoyt sma\u0301ar n\u00f8gdir a\u0301 eina steikipannu. Ju\u0301st a\u0301 sama ha\u0301tt sum, ta\u0301 i\u00f0 tu\u0301 gert amerikanskar pannuk\u00f8kur."}, {"text_idx": "#000031", "text": "Ta\u0301 i\u00f0 klattarnir eru baka\u00f0ir, kanst tu\u0301 stroya flormelis og ahornsiropp oman a\u0301."}, {"text_idx": "#000032", "text": "Eru fruktirnar byrja\u00f0ar at si\u0301ggja eitt sindur gamlar og \u201crukkutar\u201d u\u0301t, so ber til at baka t\u00e6r."}, {"text_idx": "#000033", "text": "Sker fruktirnar i\u0301 sto\u0301rar terningar (n\u00e6rum \u00f8ll frukt kann bru\u0301kast) og legg t\u00e6r i\u0301 eldfast fat og stroy sukur omana\u0301."}, {"text_idx": "#000034", "text": "Lat t\u00e6r baka i\u0301 ovninum i\u0301 uml. 30 min. a\u0301 200\u00b0. Bor\u00f0rei\u00f0 vi\u00f0 vaniljui\u0301si."}]